สวัสดีค่ะ คือตอนนี้เพื่อนปวดขมับและปวดเบ้าตาร่วมด้วย จะปวดเป็นระยะๆค่ะ ปวดขมับแบบปวดตุบๆ อยากถามว่าเกี่ยวข้องกับเรื่องสายตาสั้นด้วยมั้ยคะ คือเพื่อนค่าสายตาประมาณ90ค่ะ
สวัสดีค่ะ อาการปวดขมับและปวดเบ้าตาร่วมด้วย ปวดแบบตุ๊บๆดังกล่าวมานั้น อาจเกิดจาก กล้ามเนื้อบริเวณรอบๆศีรษะตึงตัวจากการใช้งานระหว่างวัน ความเครียด การเพ่งสายตามากๆ พักแล้วมักจะดีขึ้น จากที่กล่าวมาเป็นไปได้มากที่สุด สายตาสั้นถ้าสั้นแค่ประมาณ 90 ซึ่งถือว่าน้อย ไม่น่าจะเป็นสาเหตุหลัก สาเหตุอื่นๆเช่น ปวดจากไมเกรน มักเป็นมากข้างเดียว ตาพร่า สู้แสงไม่ได้ คลื่นไส้ หรือปวดจากสาเหตุในสมองกรณีมีอุบัติเหตุที่สมอง เป็นต้นในเบื้องต้นพักการใช้งาน หลีกเลี่ยงการทำกิจกรรมใดๆที่กระตุ้นให้มีอาการได้ รับประทานยาแก้ปวดได้ถ้าปวดมากๆ และหากยังปวดมากขึ้นเรื่อยๆ ไม่ทุเลาหลังการพักหรือรับประทานยา ปวดมากจนรบกวนการทำงานหรือใช้ชีวิตประจำวัน การมองเห็นผิดปกติ คลื่นไส้ ควรรีบไปพบแพทย์